**NOTĂ INFORMATIVĂ**

**la proiectul hotărârii Guvernului cu privire la modificarea unor hotărâri ale Guvernului** (eficientizarea sistemului managementului resurselor umane în cadrul Ministerului Afacerilor Interne)

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalităţile urmărite** |
| Actualmente, în situaţia de deficit de resurse umane, în special, a resurselor calificate şi constante în sistemul Ministerului Afacerilor Interne, devine tot mai dificil asigurarea subdiviziunilor din subordine cu necesarul de personal și se denotă asupra necesității imperioase a amendării Hotărârii Guvernului nr. 460/2017 pentru punerea în aplicare a Legii nr. 288 din 16 decembrie 2016 privind funcționarul public cu statut special din cadrul Ministerului Afacerilor Interne.  Totodată, în contextul instituirii Instituției medico-sanitare publice departamentale „Serviciul medical al Ministerului Afacerilor Interne” rezultă necesitatea operării modificărilor în anexa nr. 3 la Hotărârea Guvernului nr.778/2009.  Subsecvent, prezentul proiect prevede ajustări tehnice în anexa nr.1 la Hotărârea Guvernului nr.266/2016 cu privire la lista serviciilor publice desconcentrate administrate în mod direct/din subordinea ministerelor şi altor autorităţi administrative centrale, ca urmare a reorganizării Biroului migraţiune şi azil în Inspectoratul General pentru Migraţie.  Prezentul proiect are ca scop ajustarea, îmbunătățirea și eliminarea unor incertitudini și dificultăți constatate ca urmare a implementării cadrului normativ din domeniu.  De asemenea, proiectul elaborat va asigura eficientizarea sistemului managementului resurselor umane în cadrul Ministerului Afacerilor Interne. |
| **3 Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul menționat nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul prevede modificări la Hotărârea Guvernului nr. 460/2017 pentru punerea în aplicare a Legii nr. 288 din 16 decembrie 2016 privind funcționarul public cu statut special din cadrul Ministerului Afacerilor Interne, după cum urmează:  Amendarea Regulamentului cu privire la evoluţia în carieră a funcţionarilor publici cu statut special din cadrul Ministerului Afacerilor Interne vine să asigure simplificarea regulilor de evoluție în carieră, implicit procedurile trecerii corpului de subofițeri în corpul de ofițeri, ce va permite completarea mai rapidă și mai eficientă a funcțiilor publice cu statut special și asigurarea subdiviziunilor cu numărul de personal necesar.  Totodată, în partea ce se referă la transferul angajatului Ministerului Afacerilor Interne în alt domeniu de specialitate se propune a se efectua în condiția absolvirii cursului de recalificare corespunzător în termen de 6 luni de la transfer, în instituțiile de pregătire profesională sau de învățământ ale Ministerului Afacerilor Interne.  Concomitent, se stabilește că, pot fi promovați sau pot participa la concursul pentru ocuparea funcțiilor de conducere de nivel A0l-A03, fără obligativitatea absolvirii cursurilor de formare managerială și candidații care dețin studii universitare de masterat în domeniul de specialitate administrare publică sau management.   |  | | --- | | Urmare indicației Guvernului nr. 20-78-2329 din 3 martie 2023, în scopul executării prevederilor Legii nr. 365/2022 pentru modificarea unor acte normative, se propune completarea Regulamentului cu privire la evoluția în carieră a funcționarilor publici cu statut special din cadrul Ministerului Afacerilor Interne cu prevederi referitor la recuperarea cheltuielilor pentru studii/instruiri cu finanțare de la bugetul de stat. |   În context, pentru numirea în funcție este necesar ca candidatul să dețină studii de specialitate caracteristice domeniului de activitate (*ordine publică, securitatea frontierei, etc*), care actualmente sunt stabilite în anexa nr.1 la Regulamentul cu privire la evoluţia în carieră a funcţionarilor publici cu statut special din cadrul Ministerului Afacerilor Interne, aprobat prin Hotărârea Guvernului nr. 460/2016.  Implementarea acestor prevederi pe parcursul anilor a scos în evidență unele impedimente care se răsfrâng negativ asupra procesului de angajare în cadrul Ministerului Afacerilor Interne dat fiind faptul că, se atestă o fluctuație considerabilă de personal.  Prin urmare, necesitatea întrunirii imperative a condiției de a avea studiile de specialitate (*ex: drept, servicii ale securității, etc*.) pentru domeniul de specialitate corespunzător (*ordine și securitate publică, securitatea frontierei, etc*.) suprimă capacitatea de recrutare a candidaților pentru ocuparea funcțiilor publice cu statut special.  Astfel, se creează imposibilitatea transferării sau promovării în funcția publică cu statut special a persoanelor care au experiență profesională în anumite domenii de specialitate din cadrul Ministerului Afacerilor Interne, inclusiv din cadrul altor autorităţi cu funcții publice cu statut special, care dau dovadă de profesionalism, responsabilitate și perseverență, dar nu pot fi numiți în funcție, din lipsa studiilor de specialitate necesare exercitării funcției.  De asemenea, condiția deținerii studiilor de specialitate creează dificultăți inclusiv, și la angajare prin concurs, întrucât funcția publică cu statut special din cadrul Ministerului Afacerilor Interne nu este destul de atractivă, din punct de vedere al remunerării, regimului de lucru (*munca în schimburi, munca în noapte*), riscului profesional, condițiilor de muncă comparativ, cu alte funcții din cadrul altor autorități/instituții publice sau din domeniul privat, motiv pentru care, se restrânge semnificativ cercul de candidați pentru ocuparea funcțiilor publice cu statut special.  Dat fiind faptul că, exercitarea atribuțiilor în domeniile de specialitate presupune și alte cunoștințe/deprinderi pentru exercitarea atribuțiilor funcționale, precum și apare necesitatea stringentă de personal cu studii în diverse domenii se consideră relevant ca domeniile de specialitate în cadrul Ministerului Afacerilor Interne, titlurile specializărilor și studiile de specialitate necesare exercitării funcțiilor să fie stabilite de minister.  Modificarea dată este argumentată și prin prisma prevederilor Hotărârii Guvernului nr. 201/2009, potrivit cărora rezultă că, cerinţele postului faţă de candidat, inclusiv nivelul şi domeniul de studii, se stabileşte în fişa postului.  În acest sens, Ministerul Afacerilor Interne va emite actul normativ prin care va stabili nomenclatorul funcțiilor, corespunzător domeniului de studii, inclusiv, racordate la multitudinea, diversitatea de domenii de activitate şi obiectivul general al postului, iar în rezultatul acestor modificări se va reduce numărul de funcții vacante în cadrul autorităților administrative și instituțiilor din subordinea acestuia.  Totodată, se va asigura corelarea domeniului general de studii și al specialității cu prevederile Nomenclatorului domeniilor de formare profesională şi al specialităţilor în învăţămîntul superior, aprobat prin Hotărârea Guvernului nr.482/2017.  Subsidiar, în scopul eficientizării desfășurării concursului și pentru a crea o claritate în procesului de participare la concurs, se operează modificări la Regulamentul cu privire la ocuparea funcţiilor publice cu statut special din cadrul Ministerului Afacerilor Interne.  Conex, potrivit art. 13, lit. d) din Legea nr.288/2016 **privind funcţionarul public cu statut special din cadrul** **Ministerului Afacerilor Interne, una din cerinţele pentru angajarea în funcţii publice cu statut special este aptitudinea** din punct de vedere medical pentru exercitarea funcţiei, conform deciziei Comisiei medicale a Ministerului Afacerilor Interne.  Astfel, în scopul organizării și desfăşurării expertizei medicale în cadrul Ministerului Afacerilor Interne se propune ca ministerul să stabilească modul de emitere a deciziilor medicale de către Comisia medicală.  Concomitent, proiectul intervine cu modificări la Regulamentul cu privire la perioada de probă pentru funcționarul public cu statut special debutant din cadrul Ministerului Afacerilor Interne, în partea ce ține de procedura de evaluare a activității angajatului debutant, precum și stabilirea expresă a cazurilor în care raportul de serviciu al angajatului debutant poate fi modificat.  Subsecvent, Regulamentul cu privire la munca prin cumul și condiţiile de cumulare a funcţiilor publice cu statut special din cadrul Ministerului Afacerilor Interne se completează cu funcția publică cu statut special atribuită categoriei temporar absentă.  De asemenea, în vederea uniformizării competențelor în cadrul autorităților administrative ale Ministerului Afacerilor Interne se propun amendamente la Nomenclatorul privind competenţele de angajare şi acordare a gradelor speciale, precum şi modalitatea delegării acestora, prin acordarea competențelor corespunzătoare șefului Inspectoratului General pentru Migrație și directorului Serviciului Tehnologii Informaționale.  Totodată, în scopul aducerii în concordanță a actului normativ citat cu art.23 alin. (1) lit.b) din Legea nr.288/2016, potrivit căruia gradele speciale, cu excepția celor prevăzute la lit.a) din prezentul articol, se acodă conform competențelor stabilite de Ministerul Afacerilor Interne, se propune excluderea competențelor de acordare a gradelor speciale stabilite prin Hotărârea Guvernului menționată.  Astfel, normele date vor avea un impact pozitiv la aplicarea procedurilor de personal și va asigura, pe de o parte, menținerea personalului calificat, iar pe de altă parte va crea premise în vederea responsabilizării și organizării activității de serviciu, care incontestabil poate aduce plus valoare activității autorităților.  Subsidiar, ca urmare a reorganizării Biroului migraţie şi azil în Inspectoratul General pentru Migraţie, și aprobării Hotărârii Guvernului nr.16/2023 cu privire la organizarea şi funcţionarea Inspectoratului General pentru Migraţie, prezentul proiect prevede ajustări tehnice în anexa nr.1 la Hotărârea Guvernului nr.266/2016 cu privire la lista serviciilor publice desconcentrate administrate în mod direct/din subordinea ministerelor şi altor autorităţi administrative centrale, la poziția Ministerul Afacerilor Interne, coloana 2 „Biroul Migrație și Azil” și 3 „Servicii/secţii regionale” care se substituie cu sintagmele „Inspectoratul General pentru Migrație” şi „Subdiviziuni teritoriale/Direcții regionale”.  Adițional, scopul modificărilor propuse în anexa nr. 3 la Hotărârea Guvernului nr.778/2009 cu privire la aprobarea Regulamentului privind organizarea și funcționarea Ministerului Afacerilor Interne, structurii și efectivului-limită ale aparatului central al acestuia rezultă din instituirea Instituției medico-sanitare publice „Serviciul medical al Ministerului Afacerilor Interne”, potrivit Legii nr.136/2017 cu privire la Guvern, art. 32 alin. (1) din Legea nr.98/2012 privind administrația publică centrală de specialitate, art.45 alin.(1) din Legea nr.288/2016 privind funcționarul public cu statut special din cadrul Ministerului Afacerilor Interne, art. 4 alin.(2) din Legea ocrotirii sănătății nr.411/1995, Hotărîrii Guvernului nr. 460/2017 pentru punerea în aplicare a prevederilor Legii nr. 288 din 16 decembrie 2016 privind funcționarul public cu statut special din cadrul Ministerului Afacerilor Interne, fiind succesor în drepturi şi obligații al Serviciului public pe lângă minister „Serviciul medical al Ministerului Afacerilor Interne”.  Astfel, în scopul atribuirii denumirii și statutului justificat în baza actelor normative enunțate, dar și asigurării salarizării corespunzătoare reieșind din Legea nr.270/2018 privind sistemul unitar de salarizare în sectorul bugetar, rezultă necesitatea excluderii simbolului dublu asterisc la poziția „Insituția medico-sanitară publică departamentală „Serviciul medical al Ministerului Afacerilor Interne”.  Totodată, intrarea în vigoare a acestei hotărâri prin derogare de la art.56 alin. (1) „actele normative intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ” din Legea cu privire la actele normative nr.100/2017, este necesară în vederea asigurării implementării imediate a modificărilor operate, în vederea asigurării procesului continuu a managementului resurselor umane în cadrul Ministerului Afacerilor Interne. |
| **5. Fundamentarea economico-financiară** |
| Implementarea prevederilor prezentului proiect nu va necesita cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative în vigoare.   |  | | --- | | De asemenea, conform pct. 4 din Hotărârea Guvernului nr.923/2001 cu privire la plasarea în cîmpul muncii a absolvenților instituțiilor de învățământ superior și profesional tehnic postsecundar și postsecundar nonterțiar de stat este necesară elaborarea Metodologiei-cadru unice de restituire la bugetul de stat a cheltuielilor pentru instruire care urmează a fi aprobată de Guvern. | |
| **7. Avizarea şi consultarea publică a proiectului** |
| În scopul respectării prevederilor Legii nr.100/2017 cu privire la actele normative și Legii nr.239/2008 privind transparența în procesul decizional, anunțul privind inițiativa de elaborare a proiectului citat și proiectul de act normativ urmează a fi plasate pe pagina web oficială a Ministerului Afacerilor Interne și pe portalul particip.gov.md. |

**Secretar de stat Daniella MISAIL-NICHITIN**

|  |  |  |
| --- | --- | --- |
|  |  |  |